ตอนแรกกินยาคุมของเมอซิลอน 28 เม็ด อาการปกติ แล้วเปลี่ยนมากินยาคุมของมินนี่ 28 เม็ด แผงแรกทานปกติ ปกติแล้วประจำเดือนจะมาทุกเม็ดที่ 24 แล้วหมดเม็ดที่ 28 พอเริ่มกินแผงที่ 2 กินไปได้ 9 วัน มีคล้ายๆประจำเดือนออกมา พึ่งมีอะไรกับแฟนเม็ด 6 วันที่ 31 อยากทราบว่าเป็นของผลข้างเคียงของยาคุมรึป่าวคะ หรือ เลือดที่ออกมา เป็นเลือดที่ฝั่งตัวของตัวอ่อนคะ แอบกลัว
สวัสดีค่ะ หากทานยาคุมกำเนิดยี่ห้อมินนี่ต่อเนื่องเป็นแผงที่ 2 แล้ว ยาคุมก็จะออกฤทธิ์ในการป้องกันการตั้งครรภ์ได้เต็มที่แล้ว โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ค่ะสำหรับเลือดที่ออกมาหลังจากทานยาคุมไป 9 วัน น่าจะเป็นเลือดที่เกิดจากผลของยาคุมกำเนิดที่ทำให้มีเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ ซึ่งยาคุมมินนี่ เป็นยาคุมชนิดที่มีฮอร์โมนต่ำค่ะ หรืออาจเกิดจากการทานยาไม่ตรงเวลาก็ได้ ซึ่งเลือดที่ออก หากมีปริมาณไม่มาก ไม่มีปวดท้องน้อย ก็ไม่ได้อันตรายอะไร สามารถทานยาคุมต่อไปได้ โดยส่วนใหญ่เลือดก็จะค่อยๆ หยุดไหลไปเองค่ะทั้งนี้ เลือดดังกล่าว ไม่น่าใช่เลือดจากการฝังตัวของตัวอ่อน (เลือดล้างหน้าเด็ก) เพราะโอกาสในการตั้งครรภ์ถือว่าน้อยมาก และเลือดมักจะเกิดขึ้นหลังจากมีเพศสัมพันธ์ไปแล้ว 6-12 วันค่ะ